นักเขียนนาม มาร์ค ทเวน เป็นเจ้าของคำคมที่ว่า
"เรื่องโกหก สามารถเดินทางไปไกลได้ครึ่งโลก
ในขณะที่ความจริงกำลังใส่รองเท้าอยู่"
น่าขัน
ที่มันชวนให้สงสัยว่า มาร์ค ทเวน เคยกล่าวไว้เช่นนั้นจริงๆ หรือ
ช่างแดกดันเสียนี่กระไร คำกล่าวนั้นเลยเป็นข้อพิสูจน์ประเด็นดังกล่าว
ทุกวันนี้ คำคม ไม่ว่าใครจะเป็นผู้กล่าวไว้ เป็นจริงเสียยิ่งกว่าแต่ก่อน
ในทศวรรษก่อนๆ สื่อส่วนใหญ่ที่มีสาขาทั่วโลก
ประกอบด้วยหนังสือพิมพ์ใหญ่หลายฉบับ และเครือข่ายหลักหลายแห่ง
ซึ่งมีแหล่งที่จะใช้รวบรวมข้อมูลโดยตรง
ผู้ให้ข่าวอย่างรอยเตอร์ และสำนักข่าวเอพี
ที่รวบรวม หรือรายงานเรื่องราว ค่อนข้างจะหาได้ยากเมื่อเทียบกับปัจจุบัน
แต่ด้วยความเร็วที่ข้อมูลกระจายออกไปตอนนี้
ได้สร้างสภาวะที่เหมาะสมมากสำหรับปรากฏการณ์ ที่เรียกว่า การรายงานข่าวเวียน
มันเกิดขึ้นเมื่อสิ่งพิมพ์ เอ ตีพิมพ์ข้อมูลผิดๆ
สิ่งพิมพ์ บี ก็ตีพิมพ์ซ้ำ
และสิ่งพิมพ์ เอ ก็อ้างอิงสิ่งพิมพ์ บี ว่าเป็นแหล่งข้อมูล
ที่ถือว่าเป็นการรายงานข่าวเวียน อีกรูปแบบหนึ่งคือ
เมื่อหลายๆ สิ่งพิมพ์
รายงานข้อมูลผิดๆ ที่มีที่มาจากแหล่งเดียวกัน
ซึ่งจากนั้นมันปรากฏต่อผู้เขียนอีกคนหนึ่ง ว่ามันได้รับการรับรองมาแล้วจากหลายแหล่ง
ตัวอย่างเช่น ในค.ศ. 1998 มีการตีพิมพ์ รายงานวิทยาศาสตร์ลวงโลกเพียงเรื่องเดียว
ที่อ้างว่า การฉีดวัคซีนทั่วๆ ไป ทำให้เกิดอาการออทิซึมในเด็ก
เป็นที่มาของการเคลื่อนไหว ต่อต้านการฉีดวัคซีนทั้งหมด
แม้ว่าความจริง รายงานเรื่องนั้นได้ ถูกทำให้หมดความน่าเชื่อถือครั้งแล้วครั้งเล่า
โดยวงการวิทยาศาสตร์
อย่างที่คาดไว้ไม่ผิด เด็กที่ไม่ได้รับวัคซีนตอนนี้ติดเชื้อโรคติดต่อ
ที่ได้ถูกกำจัดไปจนสิ้นแล้วในสหรัฐอเมริกา
ซึ่งบางโรคแสดงให้เห็นถึงความรุนแรงถึงชีวิต
ในตัวอย่างที่อาจเลวร้ายน้อยกว่านิดหน่อย
บทความเสียดสีที่ถูกจัดให้คล้ายกับเรื่องจริง
อาจถูกอ่านโดยผู้ที่ไม่เข้าใจมุข
ยกตัวอย่างเช่น เรื่องตลกในวารสาร ทางการแพทย์อังกฤษอันโด่งดัง ในชื่อ
"การใช้พลังงานในวัยรุ่น ที่เล่นเกมส์คอมพิวเตอร์ยุคใหม่"
ได้ถูกอ้างอิงถึงในวารสารวิทยาศาสตร์ที่สำคัญ กว่า 400 ครั้ง
เนื้อหาที่เขียนโดยคนทั่วไป อย่างเช่น วิกิ
ยังเป็นผู้มีส่วนร่วมหลัก ของการรายงานข่าวเวียน
ยิ่งมีนักเขียนเข้ามาพึ่งหน้าเพจเหล่านี้ เพื่อเข้าถึงข้อมูลอย่างรวดเร็ว
ข้อเท็จจริงที่ไม่ได้รับการยืนยันในหน้าวิกิ ก็สามารถเข้าไปสู่บทความตีพิมพ์
ที่ภายหลังอาจถูกเพิ่มไว้เป็นที่มาที่ใช้อ้างอิง สำหรับข้อมูลวิกิที่เหมือนกันมากๆ
ทำให้มันยิ่งยากที่จะแย้งให้เห็นว่ามันผิด
ความก้าวหน้าในปัจจุบัน ของเทคโนโลยีการสื่อสาร
มีประโยชน์อย่างเหลือคณานับ
ในการทลายอุปสรรค ระหว่างคนกับข้อมูลข่าวสาร
แต่ความต้องการคำตอบที่รวดเร็วของเรา
อาจบดบังความต้องการ ที่จะมั่นใจกับความน่าเชื่อถือของมัน
และเมื่อความลำเอียงนี้สามารถถูกทำซ้ำ โดยคนเป็นพันล้านทั่วโลก
โดยเกือบจะทันที การเตือนสติจึงต้องถูกนำมาใช้
หลีกเลี่ยงสื่อที่เล่นกับอารมณ์
มองหาการวิพากษ์วิจารณ์ข้อมูลที่น่าสงสัย
และตามหาแหล่งที่มาแรก ของการรายงาน อาจช่วยทำให้ข่าวลวงช้าลง
ทำให้ความจริงมีเวลามากขึ้น ในการสวมรองเท้า